हिंदू समाज के लोग गाय को माता का दर्जा देते हैं। क्योंकि वह हमारे पालन-पोषण में बेहद सहायक है। खासकर बच्चों के लिये उसका दूध किसी अमृत की तरह है। दिन की शुरूआत हो या संतुलित आहार की श्रृंखला की बात गाय के दूध का कोई विकल्प नहीं है। दूछ से बनी घी तो इलाज के काम आती है। आयुर्वेद प्राचीन काल से इसका सदुपयोग करता आ रहा है। लेकिन मां रुपी इन गायों को कुछ स्वार्थी तत्व मतलब खत्म होने या खिलाने से बचने के लिये उसे भटकने के लिये छोड़ देते हैं। जिससे इनकी बेबस जिंदगी कूड़े के ढेर और खुले आसमान के नीचे गुजरती है।